钦定古今图书集成/明伦汇编/官常典/第405卷 > 后汉
## 钦定古今图书集成/明伦汇编/官常典/第405卷 > 后汉

后汉设《大行令》，隶大鸿胪，而诏命所使，则光禄诸大
夫、议郎为之。

按：《后汉书百官志》：“大行令一人，六百石。”本注曰：“主诸
郎。”

〈注〉《汉官》曰：员吏四十人。

丞一人，治礼郎四十七人。

〈注〉《汉官》曰：其四人四科，五人二百石，文学五人百石，九人斗食，六人佐，六人学事，十三人守学事。《东观书》曰：“主斋祠傧，赞九宾。”又有公室主稠中都官斗食，以下功次相补。案卢植《礼注》曰：“大行郎亦如谒者，兼举形貌。”

右属“大鸿胪。”